
	Comisia pentru buget, finanţe şi bănci
	
	Bucureşti,        21.11.2006
Nr. 22/661


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea alin.(3) al art.II din Ordonanţa Guvernului nr.33/1996 pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României, cu care comisia noastră a fost sesizată în fond cu adresa Biroului Permanent nr.PL.X 759 din 23 octombrie 2006.
	PREŞEDINTE,

Mihai Nicolae Tănăsescu




Parlamentul  României

	Comisia pentru buget, finanţe şi bănci
	
	Bucureşti,    21.11.2006
Nr. 661


RAPORT

asupra proiectului de Lege pentru modificarea alin.(3) al art.II 

din Ordonanţa Guvernului nr.33/1996 pentru îmbunătăţirea regimului 

de impunere şi de utilizare a taxelor consulare încasate, în străinătate, 

de către reprezentanţele diplomatice ale României
Cu adresa nr. PL.X 759 din 23 octombrie 2006, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea alin.(3) al art.II din Ordonanţa Guvernului nr.33/1996 pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României.
La întocmirea raportului s-au avut în vedere avizele Comisiei juridice, de disciplină şi imunităţi, Comisiei pentru politică externă, Consiliului Legislativ precum şi punctul de vedere al Guvernului.
Prezenta iniţiativă legislativă are ca obiect de reglementare modificarea alin.(3) al art.II din  Ordonanţa Guvernului nr.33/1996 pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României, în sensul majorării de la 20% la 40% a cotei reţinute de Ministerul Afacerilor Externe din taxele consulare percepute în plus aferente serviciilor prestate în regim de urgenţă, pentru plata temporară a unor persoane nesalariate din cadrul reprezentanţelor diplomatice, care prestează astfel de servicii. 

Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 23 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.

Proiectul de Lege a fost adoptat de Senat în şedinţa din data de 16 octombrie 2006.

 Proiectul de lege, potrivit art.75 alineatele (1) şi (3) din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru modificarea alin.(3) al art.II din Ordonanţa Guvernului nr.33/1996 pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României, în şedinţa din data de 14.11.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele  prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Expert:
Luminiţa Popescu
ANEXĂ

I. Amendament admis
În urma dezbaterii, Comisia propune adoptarea proiectului de lege cu următorul amendament:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1. 
	
	LEGE
Pentru modificarea alin.(3) al art.II din Ordonanţa Guvernului 33/1996 pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României
	Nemodificat
	

	2. 
	
	ARTICOL UNIC.- Alin.(3) al art.II din Ordonanţa Guvernului 33/1996 pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României, publicată în Monitorul Oficial al României, Partea I, nr.195 din 21 august 1996, aprobată cu modificări prin Legea nr. 33/1997, se modifică şi se completează după cum urmează:
	ARTICOL UNIC.- Alin.(3) al art.II din Ordonanţa Guvernului 33/1996 pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României, publicată în Monitorul Oficial al României, Partea I, nr.195 din 21 august 1996, aprobată cu modificări prin Legea nr. 33/1997, se modifică după cum urmează:
	Tehnică legislativă.

	3. 
	ORDONANŢĂ  
pentru îmbunătăţirea regimului de impunere şi de utilizare a taxelor consulare încasate, în străinătate, de către reprezentanţele diplomatice ale României


	Nemodificat


	Nemodificat
	

	4. 
	Art. I. - Ordonanţa Guvernului nr.24/1992 privind stabilirea serviciilor consulare şi a taxelor percepute pentru prestarea acestora, aprobată şi modificată prin Legea nr. 89/1993, cu modificările şi completările ulterioare, se modifică şi se completează după cum urmează: 


	Nemodificat
	Nemodificat
	

	5. 
	1. Articolul 3 se completează cu litera g), care va avea următorul cuprins: 

"g) vizele acordate persoanelor de origine etnică română şi rudelor acestora până la gradul al doilea inclusiv, stabilite în străinătate, care au cetăţenia altor state ori statutul de apatrid, pe bază de documente din care rezultă că cel puţin unul dintre părinţi este de origine etnică română." 


	Nemodificat
	Nemodificat
	

	6. 
	2. Litera b) din nota la anexa nr. 2 se modifică şi va avea următorul cuprins: 

"b) Sumele în valută reprezentând cheltuielile de deplasare a funcţionarilor consulari legate de realizarea atribuţiilor prevăzute la lit. a), comunicările telefonice, telex, fax, corespondenţă prin poştă, precum şi orice alte cheltuieli ocazionate de prestarea serviciilor consulare se încasează separat de taxele consulare stabilite potrivit legii, iar cu contravaloarea acestora se reîntregesc fondurile în valută alocate prin bugetul de stat misiunilor diplomatice şi oficiilor consulare unde s-au încasat." 


	Nemodificat
	Nemodificat
	

	7. 
	Art. II. - (1) Taxele consulare încasate în valută, pentru serviciile prestate, în străinătate, de către misiunile diplomatice şi oficiile consulare se reţin de către Ministerul Afacerilor Externe şi se utilizează în regim extrabugetar pentru finanţarea cheltuielilor de personal, a cheltuielilor materiale şi servicii pentru cheltuieli de capital (dotări), precum şi pentru achitarea cotizaţiilor la unele organizaţii internaţionale potrivit legii, necesare funcţionării reprezentanţelor diplomatice, conform destinaţiilor aprobate prin legile bugetare anuale. 


	Nemodificat
	Nemodificat
	

	8. 
	(2) Taxele consulare, încasate în anul 1996, a căror contravaloare în lei nu a fost vărsată la bugetul de stat până la data intrării în vigoare a prezentei ordonanţe, rămân la dispoziţia Ministerului Afacerilor Externe şi se vor utiliza potrivit prevederilor alineatului precedent.

	Nemodificat
	Nemodificat


	

	9. 
	(3) Ministerul Afacerilor Externe va putea utiliza o cotă de până la 20% din taxele consulare percepute în plus, aferente serviciilor prestate în regim de urgenţă, pentru plata temporară a unor persoane nesalariate, din cadrul reprezentanţelor diplomatice, care prestează astfel de servicii. Activitatea acestora se va desfăşura în limitele atribuţiilor stabilite de Ministerul Afacerilor Externe şi cu respectarea dispoziţiilor legale în materie, fără afectarea numărului de personal aprobat acestui minister pentru serviciul exterior.
	(3) Ministerul Afacerilor Externe va putea utiliza o cotă de până la 40% din taxele consulare percepute în plus, aferente serviciilor prestate în regim de urgenţă, pentru plata temporară a unor persoane nesalariate care prestează servicii consulare, din cadrul reprezentanţelor  diplomatice. Angajarea temporară a acestor persoane se face la propunerea reprezentanţelor diplomatice, cu aprobarea Centralei Ministerului Afacerilor Externe. Activitatea acestora se va desfăşura în limitele atribuţiilor stabilite de misiunile diplomatice şi cu respectarea dispoziţiilor legale în materie, fără afectarea numărului de personal aprobat Ministerului Afacerilor Externe pentru serviciul exterior.
	Alin. (3) al art .II va avea următorul cuprins:

(3) Ministerul Afacerilor Externe va putea utiliza o cotă de până la 40% din taxele consulare percepute în plus, aferente serviciilor prestate în regim de urgenţă, pentru plata temporară a unor persoane nesalariate care prestează servicii consulare, din cadrul reprezentanţelor  diplomatice şi persoane din afara reprezentanţelor diplomatice. Angajarea temporară a acestor persoane se face la propunerea reprezentanţelor diplomatice, cu aprobarea Centralei Ministerului Afacerilor Externe. Activitatea acestora se va desfăşura în limitele atribuţiilor stabilite de misiunile diplomatice şi cu respectarea dispoziţiilor legale în materie, fără afectarea numărului de personal aprobat Ministerului Afacerilor Externe pentru serviciul exterior.
Autori: 

Deputat PNL Monica Mihaela STIRBU

Deputat PNL Dan Ştefan MOTREANU
	Este necesară existenţa posibilităţii ca angajarea temporară a persoanelor cu plata din încasările consulare să se refere nu numai la persoanele nesalariate din cadrul misiunilor (soţ/soţie), dar şi la persoane din afara misiunii, deoarece există cazuri numeroase în care persoanele din cadrul misiunii sunt indisponibile, ceea ce face ca reglementarea să nu îşi poată produce efectele scontate. 

Reţeaua consulară actuală cuprinde un număr aproximativ de 260 de funcţionari, repartizaţi în 120 de oficii consulare, (în statele membre ale Uniunii Europene media este de 10, chiar 15 persoane la un oficiu consular), care se confruntă zilnic cu un volum de 200 până la 400 de cereri de servicii consulare.

	10. 
	(4) Pentru munca prestată, persoanele menţionate la alin. (3) primesc o indemnizaţie în valută, stabilită în cuantum net, la nivelul salariului prevăzut pentru funcţionarul consular principal. Pe perioada în care persoanele în cauză încasează această indemnizaţie nu mai beneficiază de indemnizaţia în valută prevăzută de reglementările în vigoare pentru soţia (soţul) nesalariată.


	Nemodificat
	Nemodificat
	

	11. 
	(5) Taxele consulare reţinute potrivit prezentei ordonanţe se încasează, se administrează şi se contabilizează de către Ministerul Afacerilor Externe, în conformitate cu normele privind finanţele publice, soldul rămas la finele anului putând fi utilizat în anul următor pentru destinaţiile prevăzute la alin. (1). 


	Nemodificat

	Nemodificat

